

Народно читалище „Васил Левски-1930г. – с. Бенковски“, община Марица, област Пловдивска

тел. 0878 259 136, e`mail: ch\_benkovski@abv.bg

Изх. № 3/10.03.2020

ДО

Г-Н ДИМИТЪР ИВАНОВ

КМЕТ НА ОБЩИНА МАРИЦА

ГР. ПЛОВДИВ

**Отчет за осъществените читалищни дейности в Народно читалище**

**„Васил Левски-1930 г.“ - Бенковски**

Уважаеми г-н Иванов,

Този отчет е изготвен в изпълнение на разпоредбите на чл. 26, ал. 4 от ЗНЧ.

През 2019г. в Народно читалище „Васил Левски-1930 г.-с. Бенковски“ се осъществиха следните читалищни дейности:

1. **Библиотечна дейност:** От създаването си читалището поддържа библиотека. Библиотечния фонд е подреден в приятна и приветлива обстановка, съгласно нормативните документи и библиотечни стандарти. Ежегодно се осигуряват средства / макар и малко / за неговото обновяване и попълване с нови и липсващи библиотечни документи. Извършва се отчисляване на повредените и негодни за употреба библиотечни единици. Читалищната библиотека е в семейството на „Глобални библиотеки- България“ от етап 2009 г. През отчетната година МК отвори програма „Българските библиотеки-съвременни центрове за четене и информираност“ в две сесии. Ние кандидатствахме и бяхме одобрени и за двете сесии. Библиотечния фонд към 31.12.2019 година е 6056 бр.
2. БИБЛИОТЕЧЕН ФОНД: През годината в библиотеката постъпиха общо 750 бр. нови книги.
* Набавени със собствени средства – 26 бр. БД на стойност 167 лв.,
* Получихме и дарение -524 бр. БД на стойност – 2830 лв.
* От участие в проекти- 200 бр. БД на стойност – 2360 лв.
* Потребителите на библиотеката са 251.
* Броя на посещенията са 3723.
* Заети библиотечни документи – 2144.
1. БИБЛИОТЕЧНИ МЕРОПРИЯТИЯ: През 2019 година в читалищната библиотека и извън нея се проведоха - 15 библиотечни инициативи с 662 – ма посетители.
* Литературни четения по класове.
* Отбелязване на бележити дати и годишнини с рецитали, презентации, драматизации на приказки, факелно шествие и представяне на наличните библиотечни материали по съответната тема.
* Участие в инициативата „Похода на книгата“ с учениците по класове и децата от ЦДГ „Елица“.
* Участие в Маратона на четенето.
* Участие в националната кампания „Чети с мен“.
* Подготвяне и поставяне на видни места - витрини и информационни табла за бележити дати и чествания, нова литература, постъпили нови книги библиотеката.
* Подготвяне на рецитали.
1. УСЛУГИ, КОИТО СЕ ПРЕДОСТАВЯТ В БИБЛИОТЕКАТА:

Читалищната библиотека има своята социална и комуникативна роля в селото. Тя мястото където хората могат да получат помощ за решаване на конкретни проблеми. В библиотеката се извършват:

* + принтиране
	+ набор на текст
	+ копиране
	+ сканиране и изпращане по емейл.
	+ писане на CV
	+ публикуване на обява за търсене на работа
	+ комуникация в социалните мрежи
	+ ламиниране на документи
	+ изработване на некролози
1. **Читалищни дейност:** В читалището работят 5 самодейни колектива - общ брой на самодейците 58; Осигуряваме хонорари на 4 ръководители.
2. **ЧИТАЛИЩНИ МЕРОПРИЯТИЯ.** Организирани бяха общоселски чествания на:
* Бабин ден
* Трифон Зарезан
* Тържествено отбелязване на 146 г. от обесването на Апостола на българската свобода – Васил Левски.
* Трети март
* Осми март.
* Лазаруване.
* Пролетен концерт
* Честване на Априлското въстание.
* 1 юни – ден на детето
* Концерт за събора на селото.
* Възпоменателно утро по повод 182 години от рождението на Васил Левски.
* 1 ноември.
* Коледен концерт.
1. **СЦЕНИЧНИ ИЗЯВИ НА КОЛЕКТИВИТЕ ПО ПРАЗНИЦИ, ПРЕГЛЕДИ И ФЕСТИВАЛИ:**

През 2019 година самодейците ни са участвали във местни, регионални и национални фолклорни фестивали на които са получили високи отличия, много грамоти, медали и плакети за своите участия. Част от изявите са:

* НФФ „Пъстър и цветен Гергьовден“
* РФФ „Който го може го може“
* Фолклорен събор на народното творчество „св. Константин“
* МФФ за автентичен фолклор с. Дорково
* НФФ „Приморска перла“
* НФФ за многогласно пеене с. Кортен
* Фестивал на мъжките фолклорни групи „Тракия пее“ , с. Радиево

1. **Работа по проекти:**

1. МК обяви две сесии програма „Българските библиотеки съвременни центрове за четене и информираност“. Ние подадохме проектни предложения и по двете сесии. За наша радост бяхме одобрени и в двете сесии.

2. През отчетната година подготвихме и подадохме проектно предложение към отворената покана на „Ти и Лидъл“. За съжаление не бяхме одобрени.

 3.Читалищната библиотека работи по проект „Глобални библиотеки – България“.

1. **Участие в семинари и обучения**

През годината секретаря и библиотекаря участваха в 9 семинара и обучения с цел повишаване квалификацията и информираността си за да са по-полезни на ползвателите на читалището.

1. **Издръжка:**
2. Бюджета на читалището за 2019 година беше 35487 лв.

Същия беше разходван съгласно приложената таблица – за трудови и граждански договори на персонала и ръководители, за режийни разходи на читалището, културно-масова работа и обезпечаване на осъществените дейности.

1. През лятото вследствие проливните дъждове библиотеката се наводни. Покрива протече и се нанесоха много щети на книжния фонд, мебели и компютър. След направена докладна до кмета на община Марица, и след решение на Общински съвет ни се предоставиха средства в размер на 41007 лв.за ремонт на покрива. Същия беше ремонтиран – подмениха се където беше необходимо дървена част, постави се изолационна хартия, направи се двойна скара, поставиха се нови керемиди и улуци. Ремонта струваше 39854 лв. 1153 лв. останаха като преходен остатък в сметката на читалището за вътрешни ремонти в библиотеката, които трябва да извършим през 2020 г.в подходящо за целта време.
2. **Приложение:**

Отчет за изразходваните текущо предоставени средства за периода 01.01.2019 г. до 31.12.2019 г. на Народно читалище „Васил Левски – 1930 г. – с. Бенковски“

 10.03.2020 г. Изготвил: ……………………..

 /С. Дешлиева/

 

Народно читалище „Васил Левски-1930г. – с. Бенковски“,

община Марица, област Пловдивска

тел. 0878 259 136, e`mail: ch\_benkovski@abv.bg

Изх. № 19 /6.11.2019 ДО

 КМЕТА НА ОБЩИНА „МАРИЦА“

 Г-Н ДИМИТЪР ИВАНОВ

План за дейността на читалището през 2020 година

1.БИБЛИОТЕЧНА ДЕЙНОСТ- Инициативи на които ще бъде подчинена работата на читалищната библиотека:

* Да се закупят нови книги за попълване на фонда.
* Да се провеждат библиотечни уроци с учениците в библиотеката по различни теми- залегнали и в училищните планове.
* Отбелязване на бележити дати и годишнини.
* Да се организира с различните класове и детската градина четения – включване в Маратона на четенето – месец април.
* Да се организират творчески работилници с децата за 1 юни
* Да се организира лятна занималня с деца в библиотеката през летните месеци, която да включва – работилница по приложно изкуство, занимателни игри – шах, табла, не се сърди човече, летни читални. Необходими средства за набавяне на материали.
* Да участваме в инициативата на МК „Чети с мен“.
* Четения на открито.
* Вълшебната кутийка на гости в детската градина.
* Деца четат на деца - посещение на учениците в детската градина и четене на приказки.
* Организиране среща с писател по повод 90 години от създаването на читалището.

2. ХУДОЖЕСТВЕНА САМОДЕЙНОСТ: Усилията на читалищното настоятелство ще бъдат насочени към:

1. Привличане на нови хора за попълване на колективите и сформиране на нови групи.
2. Поддържане на съществуващите любителски колективи:
* Смесен хор за народни песни
* Мъжка фолклорна група
* Танцов състав
* Детски танцов състав – 1 група
* Юношески танцов състав – 1 група
1. Осигуряване на средства за подпомагане част от пътуването на колективите за участие във фолклорни фестивали и конкурси, където прославят не само читалището, а и община Марица – **1000 лв.**
2. КУЛТУРНО-МАСОВА ДЕЙНОСТ:
* Организиране и провеждане на традиционни за селото празници и чествания, концерти, отбелязване на бележити дати и годишнини.

За осъществяване на тази задача ще се ползва както наличния потенциал от самодейни състави в читалището, така също ще се канят и ще се дава сцена за изява и на чужди продукции с цел разнообразяване на културния продукт в селото, а от там и по-пълното задоволяване на потребностите на хората.

* Сътрудничество с кметството при организиране на събора на селото и годишнината от избухването на Априлското въстание.
* Мероприятия за отбелязване на 90 годишния юбилей на читалището – ден на отворените врати в читалището, изложба, среща с писател – през седмицата на юбилея, гостуване на театралната трупа от читалището в с. Рогош – 28 май 2020 с постановка и юбилеен концерт на 29 май от самодейните колективи към читалището и с гостуващи състави.
* Организиране на група за здравословна гимнастика за възрастни.

4. РАЗРАБОТВАНЕ И УЧАСТИЕ В ПРОЕКТИ: Секретаря да следи кога се отварят схеми за финансиране на читалищата и да участва с разработени проекти.

* Да кандидатстваме пред МК за увеличаване субсидираната численост в читалището.

5. ЗАЛАГАНЕ НА КАПИТАЛОВИ РАЗХОДИ:

* Набавяне на 2 бр. климатици за библиотеката – **5 000 лв.**
* Поставяне на гръмоотвод на читалищната сграда – **2 500 лв.**

6. НЕОБХОДИМИ ФИНАНСОВИ СРЕДСТВА ЗА ОБЕЗПЕЧАВАНЕ НА ЮБИЛЕЯ – **850 лева**

* Озвучаване на концерта – 200 лева
* Среща с писател – хонорар - 150 лв.
* Гостуваща театрална постановка /озвучаване и транспорт/ – 300 лева.
* Гостуващи състави /транспорт/ - 200 лв.

6. ПРИЛОЖЕНИЕ: Културен календар на читалищните дейности за 2020 година.

6.11.2019 г. С УВАЖЕНИЕ : С. Дешлиева / секретар на НЧ ”Васил Левски – 1930 г. – с. Бенковски”/